«Dr. Fridtjof Nansen» i Casablanca (2015)  Foto: Farid mernissi 
**FF «Kristine Bonnevie»**, fra 1993 til 2016 **FF «Dr. Fridtjof Nansen»**, er et norsk forskningsfartøy eid og disponert av Havforskningsinstituttet. «Kristine Bonnevie» er oppkalt etter biologen Kristine Bonnevie, som var Norges første kvinnelige professor. «Kristine Bonnevie» benyttes til kortere forskningstokt, hovedsakelig langs norskekysten.

FF «Dr. Fridtjof Nansen» (1993–2016)
------------------------------------

I 1993 overtok Havforskningsinstituttet dette fartøyet som ble det andre som fikk navn FF «Dr. Fridtjof Nansen». Det er litt mindre, men ellers svært likt søsterskipet FF «Johan Hjort». Skipet er 57 meter langt, med en tonnasje på 1 444 brt. Fartøyet var bygd ved spesialverftet Flekkefjord Slipp og Maskinfabrikk, og hadde en diesel-elektromotor på 1980 kW.

Skipet var spesielt utrustet for tokt innen forskning på fiskebestander, miljøundersøkelser og akustiske undersøkeler. Skipet hadde ekkolodd, sonarer og annet akustisk utstyr, samt utstyr for å ta vann- og bunnprøver.

Skipet som var nytt i 1993, seilte for Havforskningsinstituttet og FAO frem til 2016. Da ble det seilt tilbake til Norge, og overdratt fra Norad til Havforskningsinstituttet. Etter fem måneders ombygning ble skipet 5. desember 2016 omdøpt til FF «Kristine Bonnevie», oppkalt etter biologen Kristine Bonnevie, som var Norges første kvinnelige professor. Som «Kristine Bonnevie» benyttes fartøyet til kortere forskningstokt, vesentlig langs norskekysten.

I desember 2022 meddelte Havforskningsinstituttet at «Kristine Bonnevie» tas ut av drift om et drøyt år.

Andre skip med navn «Dr. Fridtjof Nansen»
-----------------------------------------

De tre norske forskningsfartøyene som per 2018 bærer eller har båret navnet «Dr. Fridtjof Nansen», er kalt opp etter havforskeren og polarhelten Fridtjof Nansen (1861–1930). Det fartøyet som til enhver tid bærer dette navnet, eies av NORAD og driftes av Havforskningsinstituttet i samarbeid FNs matvareorganisasjon FAO. Det inngår i det såkalte Nansenprogrammet, og bistår land i Afrika, Asia og Sør-Amerika med å kartlegge og forvalte sine fiskebestander på en bærekraftig måte.

### FF «Dr. Fridtjof Nansen» (1975–1993)

Det første forskningsfartøyet som bar navnet «Dr. Fridtjof Nansen», ble tatt i bruk i 1975. Etter nærmere 20 års drift var det på tide å skifte ut dette første fartøyet.

### FF «Dr. Fridtjof Nansen» (2017–)

Den 24. mars 2017 døpte statsminister Erna Solberg historiens tredje fartøy som bærer navnet FF «Dr. Fridtjof Nansen».

Referanser
----------

1. ↑  «Kristine Bonnevie». *Havforskningsinstituttet*. 19. januar 2017. Arkivert fra originalen 27. mars 2017. Besøkt 26. mars 2017. «Den tidlegare "Dr. Fridtjof Nansen" har nå gjennomgått ei omfattende ombygging og oppgradering og har skifta navn til "Kristine Bonnevie"»
2. ↑
3. ↑  «"Dr. Fridtjof Nansen" er døypt». *Havforskningsinstituttet*. 24. mars 2017. Arkivert fra originalen 27. mars 2017. Besøkt 26. mars 2017.
4. 1 2  «Statsministeren er gudmor for norsk forskningsfartøy». *Regjeringen.no* **(norsk)**. 24. mars 2017. Besøkt 26. mars 2017.

Eksterne lenker
---------------

* (en) IMO 9062934 – kategori av bilder, video eller lyd på Commons Rediger på Wikidata
* (en) FF «Kristine Bonnevie» – Den internasjonale sjøfartsorganisasjonen Rediger på Wikidata